Frá Seyðisfirði . Greitt eru atkvæði um sameiningu fjögurra sveitarfélaga á Austurlandi í dag . Vísir / Vilhelm Innan við fjörutíu prósent kjósenda í Fljótsdalshéraði höfðu greitt atkvæði í kosningu um sameiningu fjögurra sveitarfélaga á Austurlandi klukkan fimm síðdegis . Kjörsókn var töluvert meiri í hinum sveitarfélögunum þremur , á bilinu 59 til 76% . Kosið er um sameiningu Borgarfjarðarhrepps , Djúpavogshrepps , Fljótsdalshéraðs og Seyðisfjarðarkaupstaðar í dag . Kjörstað hefur þegar verið lokað í Borgarfjarðarhreppi þar sem 95 voru á kjörskrá . Alls greiddu 52 atkvæði á kjörstað auk þess sem sextán utankjörfundaratkvæði bárust . Kjörsókn var 71,58% . Atkvæði þar verða talin þegar öllum kjörstöðum hefur verið lokað klukkan 22:00 í kvöld . Í Fljótsdalshéraði , stærsta sveitarfélaginu , höfðu 836 greitt atkvæði á kjörstað klukkan 17:00 . Auk þess bárust 152 utankjörfundaratkvæði . Kjörsókn þar er 38,1% til þessa . Kjörstað þar lokar klukkan 22:00 . Í Seyðisfjarðarkaupstað höfðu 231 greitt atkvæði klukkan fimm og 67 utankjörfundaratkvæði borist . Það samsvarar 59% kjörsókn . Kjörstað lokar klukkan 22:00 Í Djúpavogshreppi höfðu 187 greitt atkvæði á kjörstað nú síðdegis . Kjörstjórn hefur til þessa borist 51 utankjörfundaratkvæði . Samsvarar það 75,8% kjörsókn . Kjörstað verður lokað klukkan 18:00 en talning hefst klukkan 22:00 þegar öllum kjörstöðum hefur verið lokað . Á fjórða þúsund íbúa fjögurra sveitarfélaga á Austurlandi ganga til kosninga á morgun um sameiningu sveitarfélaganna . Vænta má niðurstöðu í kringum miðnætti í kvöld .